Randy Weber (skihopper)

Raymond «Randy» Weber (født 22. mai 1977 i Steamboat Springs) er en amerikansk tidligere skihopper.Sports Reference: Randy Weber  (olympiaresultater, besøkt 15. januar 2017) Han ble fem ganger nasjonal mester i skihopping - i normalbakke i 1994, 1995, 1996 og 1998, og i stor bakke i 1996.Eastern Ski Jumping & Nordic Combined Foundation, Inc.: USA Ski Jumping National Champions  (besøkt 15. januar 2017)

Weber konkurrerte internasjonalt i årene 1991-1998. I junior-VM i Harrachov i 1993 ble det 13.-plass i lagkonkurranse og 24.-plass individuelt, i junior-VM i Gällivare i 1995 fikk han 7.-plass i lagkonkurransen og 25.-plass i det individuelle rennet.Adam Kwieciński: Randy Weber  (hoppresultater, besøkt 15. januar 2017) OL på Lillehammer i 1994 ga 44.-plass i normalbakken og 53.-plass i storbakken, samt 11.-plass i lagkonkurransen. I OL i Hakuba (Nagano) 1998 ble det 49.-plass i normalbakken, 50.-plass i storbakken og 12.-plass i lagkonkurransen.

Hans eneste senior-VM var i Thunder Bay i 1995, der han ble nummer 33 i normalbakken og 46 i storbakken, og fikk 11.-plass (sist) i lagkonkurransen. I VM i skiflyging i Bad Mitterndorf 1996 ble det 47.-plass.

I verdenscupen sammenlagt fikk han henholdsvis 81.-plass i 1993/94, 52.-plass i 1995/96 og 90.-plass i 1997/98. Hans beste plassering i enkeltrenn i verdenscupen var 6.-plass i normalbakken i Predazzo 12. desember 1995. Han ble nummer 52 sammenlagt i den tysk-østerrikske hoppuka 1993/94 og nummer 58 i 1995/96. I 1997/98 greide han ikke å kvalifisere seg til de to hoppukerennene han stilte opp i.

Randy Weber ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 15. januar 2017)

 Referanser 

 Eksterne lenker 


Kategori:Skihoppere fra USA
Kategori:USA-mestere
Kategori:Deltakere for USA under Vinter-OL 1994
Kategori:Skihoppere under Vinter-OL 1994
Kategori:Deltakere under Ski-VM 1995
Kategori:Deltakere for USA under Vinter-OL 1998
Kategori:Skihoppere under Vinter-OL 1998
Kategori:Personer fra Routt County i Colorado
Kategori:Fødsler i 1977